Diari Oficial de la Generalitat Valenciana


Sumari del DOGV 3451, del 10-03-1999 (1999/1640)

Subhasta. Parades vacants del mercat municipal que no s'han adjudicat definitivament.
-------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/1640


Data del document
:   21-01-1999

Organisme emissor
:   Ajuntament de Bocairent

Tipus de document
:   Subhasta

Descriptors 

:   * Bocairent
    * licitació
    * venda al detall

Subhasta. Parades vacants del mercat municipal que no s'han adjudicat definitivament. [1999/S1640]
  
Per acord del Ple de l'Ajuntament de data 30 de juny de 1993, va ser aprovat el plec de bases economicoadministratives que han de regir la subhasta per a l'adjudicació de les parades de venda del mercat municipal de Bocairent.
  
El Ple de l'Ajuntament, en la sessió de 30 de novembre de 1998, va acordar convocar nova subhasta per a les parades que no van ser adjudicades definitivament, d'acord amb el plec de bases economicoadministratives que va regir la primera, pel qual s'anuncia subhasta pública:
  
Objecte
  
Constitueix l'objecte d'aquest plec l'adjudicació, per subhasta, de les parades de venda del mercat municipal de Bocairent.
  
Tipus de licitació
  
1. El tipus inicial de licitació serà:
  
Planta primera:
  
- Parades números 4 i 6: 36.628 pessetes/anuals (carnisseria, xarcuteria, comerços i saladudres, fruites i verdures, etc.).
  
- Parada número 8: 43.464 pessetes/anuals (bar).
  
- Parades números 16, 17 i 18: 55.348 pessetes/anuals (peixateries).
  
- Parades números 4-c, 5-c, 8-c, 9-c, 13-c i 16-c: 24.424 pessetes/anuals (verdures, congelats, etc.).
  
- Parades números 2-c, 7-c, 10-c, 14-c i 15-c: 16.284 pessetes/anuals (verdures i congelats, etc.).
  
Planta soterrani:
  
- Parades: 16-b, 20-b, 22-b, 28-b i 29-b: 16.284 pessetes/anuals (mercaderies d'ús domèstic, sabates, roba, llenceria, etc.)
  
2. Els esmentats tipus inicials podran ser millorats a l'alça.
  
3. El pagament serà a prorrata per trimestres naturals vençuts.
  
Duració del contracte
  
Les autoritzacions de les parades del mercat tindran una duració anual, prorrogable tàcitament per posteriors anualitats, si no es denúncia per cap de les parts, fins a un màxim de 10 anys, en el moment del qual quedaran automàticament extingits.
  
Fiança provisional i definitiva
  
Els licitadors hauran de constituir una fiança provisional equivalent al 5% del tipus inicial de licitació. La fiança definitiva serà el 10% de l'import del remat. S'admetrà l'aval bancari en la fiança definitiva.
  
Proposicions i documentació complementària
  
1. Les proposicions per a prendre part en la subhasta es presentaran en sobre tancat i en el qual figurarà el lema:
  
"Proposició per a prendre part en l'adjudicació mitjançant subhasta de la parada del mercat municipal situat a la planta ... número ..., convocada per l'Ajuntament de Bocairent".
  
Amb el següent model:
  
"Sr. ..., major d'edat amb domicili en el carrer ..., municipi ... (...) DNI número ..., en nom propi (o en representació de ..., com acredita per ...), assabentat de la convocatòria de subhasta anunciada en el Butlletí Oficial de la Província de València número ... de data ..., pren part en la mateixa, es compromet a adjudicar-se la parada de la planta ... número ... pel preu de ... anuals (lletra i número), d'acord amb el plec de bases que accepta íntegrament (lloc, data i signatura)".
  
2. Haurà de presentar una proposició per parada.
  
3. Els licitadors presentaran simultàniament amb model de proposició i en el mateix sobre els documents:
  
a) Document nacional d'identitat o fotocòpia autèntica.
  
b) Declaració jurada de no trobar-se incurs en les causes d'incapacitat i incompatibilitat previstes en l'article 23 del Reglament General de Contractació de l'Estat, de 25 de novembre de 1975, en tot allò que li siga d'aplicació atés l'objecte del contracte.
  
c) Resguard acreditatiu d'haver dipositat la fiança provisional.
  
d) Escriptura de poder, si s'actua en representació d'una altra persona, legalitzada si s'escau, i validada pel secretari de l'Ajuntament.
  
e) Escriptura de constitució de la societat mercantil inscrita en el Registre Mercantil, quan siga una societat d'aquesta naturalesa.
  
f) Declaració expressa, sota la seua responsabilitat com que està al corrent de les seues obligacions tributàries o de la seguretat social, imposades per les disposicions vigents, atorgada davant una autoritat judicial, administrativa, notari públic o organisme professional qualificat.
  
Presentació de proposicions
  
Les proposicions es presentaran en la Secretaria de l'Ajuntament, Oficina Municipal, durant el termini de 20 dies hàbils, a comptar del següent al de la publicació de l'anunci del licitació, al Butlletí Oficial de la Província, des de les 9.00 hores a 14.00 hores.